વડીલ વર્ગ તરફ્થી મળવાપાત્ર મિલકત તેમજ વિલ વારસા માટે જન્મકુંડળીમાં આઠમું સ્થાન અગત્યનું છે. સહેજ વધુ વિચારીએ તો જણાશે કે આઠમું સ્થાન એટલે સાતમાસ્થાન (પત્ની ભુવન) થી બીજું સ્થાન થાય. પત્ની તરફ્થી ધનલાભ થશે કે કેમ? તે બાબત અવશ્ય જાણી શકાય છે. કર્મના સિદ્ધાંત મુજબ જોઇએ તો દસમા કર્મ સ્થાનથી અગિયારમું (લાભ) સ્થાન એટલે જન્મકુંડળીમાં આઠમું સ્થાન આવે છે. જન્મકુંડળીમાં આઠમે રહેલો કેતુ તેમજ ક્યારેક અષ્ટમેશ ગ્રહ દ્વિતીય (ધન) સ્થાનમાં રહ્યો હોય તો વારસાગત મિલકતના યોગનું સર્જન કરે છે.